Antiparte, qualsiquier civilización tiene un principio y un final, como nos amuestra la Historia. A ormino, as civilizacions desparixen por una esferra, que puet estar bell desastre natural (tierratremo, erupcions volcanica, inundacions, huracans, etz), bella guerra u desastre melitar, bella crisi economica u politica u bella situación que provoque un cambeo d'as condicions u d'a situación interna d'ixa civilización que faigan imposible a suya continación como tal. En desaparixer una civilización, gosa estar sustituida por una atra, asobent com cambeo u a lo menos transformación profunda d'a suya elite dirichent. Un exemplo en ye la cinta Gone with the Wind, que amuestra la cayida d'o viello Sud en perder os Estaus Confederaus d'America a Guerra Civil d'os Estaus Unius y rematar asinas a esclavitut a on s'alazetaba economicament o Sud, con as plantacions de cotón.